Finala WTA de la Roma: Simona Halep - Karolina Pliskova (luni, ora 15:30, Digi Sport 1)

Gaz Metan Mediaș - Dinamo (luni, ora 21:00, Digi Sport 1)

Atacantul român de 23 de ani și-a luat deja ultimele lucruri de la arena El Nuevo Arcangel, din Cordoba și nu va mai reveni la formația andaluză. Înainte de Euro, și-a luat la revedere, printr-un mesaj emoționant publicat pe rețelele de socializare, și de la fanii alb-verzi.

Dintre toate echipele care s-au arătat interesate de internaționalul român al Cordobei, Galatasaray a părut cea mai decisă. E prima care a făcut o ofertă concretă clubului andaluz și cea care i-a oferit cel mai bun contract lui Florin. Cu un salariu de 1 milion de euro anual și cu un contract pe cinci sezoane, niciuna din celelalte pretendente nu poate face față ofertei turcilor.

Singurul lucru rămas de făcut este ca cele două cluburi să se înțeleagă acum asupra sumei de transfer. Deși prima ofertă a Galatei a fost de doar 3 milioane de euro, aceasta a fost doar pentru a testa piața. Turcii încearcă să obțină un preț cât mai bun, încercând să profite de faptul că CF Cordoba a ratat promovarea în Primera Division și că are nevoie de bani. Carlos Gonzalez, președintele andaluzilor, se ține tare, însă. Ca în orice negociere, fiecare încearcă să scoată maximul în propriul beneficiu. De aceea, inițial a anunțat, prin intermediul unui comunicat pe site-ul oficial că Florin Andone nu va pleca decât în schimbul a 10 milioane de euro, valoarea clauzei din contract. Ulterior, însă, a lăsat să-i ”scape” în presa din Cordoba că e dispus să negocieze cu oricine oferă 7 milioane de euro.

”Da, ne vin oferte pentru Florin. Acum, de curând, am vorbit cu un președinte de club despre transferul său. Totuși, nu avem nevoie disperată de bani acum. Ne gândim că Florin este foarte important pentru proiectul nostru și, dacă vor să-l ia, trebuie să ne ofere o sumă importantă. Știu că vrea să crească, să progreseze, dar dacă nu poate pleca, va rămâne, va lupta pentru culorile astea, la fel ca toți ceilalți. Și anul trecut voia să plece, a rămas și a făcut bine, a avut un sezon excelent.

Florin este un jucător dificil de înlocuit. Și nu atât din rațiuni financiare, ci pentru că un jucător de valoarea lui nu va veni în Segunda. De aceea, cine vrea să-l ia, trebuie să ne ofere o sumă importantă. 6-7 milioane de euro? Mai aproape de a doua cifră decât de prima”, a declarat președintele Cordobei.

Galatasaray a inițiat discuțiile pentru transferul lui Andone în perioada în care jucătorul se afla încă la Euro cu naționala României, iar Cordoba încă nu-și epuizase șansele de promovare, înaintea play-off-ului cu Girona. Atunci, în Turcia a apărut prima dată informația că Galata e pe urmele atacantului de 23 de ani din naționala României. Prețul pe care Galata era dispusă să-l plătească? 6,5 milioane de euro. Adică foarte aproape de cât cerea Carlos Gonzalez. După ce Cordoba a pierdut dubla din play-off cu Girona și, implicit, șansele de revenire în Primera, Galata încearcă să obțină un preț mai mic, propunând, pentru început, ca ofertă de plecare, 3 milioane de euro.

Dacă andaluzii nu vor dori să lase din preț, în cele din urmă Galatasaray va plusa și, probabil, cele două părți vor ajunge la un acord în jurul a 5-6 milioane de euro. Turcii au un as în mânecă: înțelegerea cu jucătorul și dorința acestuia, exprimată deja public, în direct la Digi Sport, că nu dorește să mai rămână încă un sezon în Segunda și că vrea să plece. În aceste condiții, andaluzii vor accepta, în cele din urmă, să-i dea drumul, nedorind să rămână cu un jucător nemulțumit, cu moralul la pământ și cu spectrul pierderii unei sume importante de bani acum, când Andone e în vârf de formă, sumă pe care nu are garanția că o va mai primi la finalul sezonului viitor, când oricum atacantul va intra în ultimul an de contract.

„Florin e liniștit, așteaptă. Eu cred că va pleca. Dar suma cerută de Cordoba e nerealistă și imposibil de atins”, declarase și Juan Jose Moral, impresarul lui Andone, tot ca o strategie de a o convinge pe Cordoba să ajungă la o înțelegere cu Galata.

„Am spus de foarte multe ori: ideea e să nu rămân în Segunda Division. Trebuie să fim toți conștienți că nu voi rămâne la Cordoba. O să fac tot posibilul să plec pentru că nu îmi mai permit să joc un an în liga a doua. Am rămas anul acesta, am ajutat echipa cu goluri, cu pase de gol, cu evoluțiile mele, nu pot să mai rămân un an. Trebuie să cresc ca jucător, ca persoană.

Sunt și echipe care s-au interesat de prestațiile mele. Sunt și cred că voi pleca. Dacă mă va ajuta domnul președinte, să accepte un preț rezonabil la transfer, cred că voi pleca”, fusese declarația dată de Florin Andone în direct la Digi Sport, în timpul Euro 2016.

28 de goluri - e contribuția lui Florin Andone la sezonul recent încheiat al Cordobei - 21 de goluri marcate și 7 assist-uri

10 echipe s-au interesat în această vară de transferul lui Florin Andone - Betis, Sevilla, Malaga, Espanyol, Celta, Rubin Kazan, Spartak Moscova, Fulham, Aston Villa, Galatasaray

Etichete:

,

,

,

,

,

,

,

,

,

,

,